Israel a stabilit relații diplomatice cu Regatul Bhutan, statul care are legături cu doar 53 de țări.
Israel și Bhutan au stabilit relații diplomatice. Cele două țări au negociat în secret timp de un an. Bhutan menține legături diplomatice cu alte 53 de state.
Guvernul Israelului și Regatul Bhutan, o naţiune majoritar budhistă vecină cu India, au stabilit relații diplomatice, informează cotidianul The Jerusalem Post.Acordul de stabilire a relaţiilor diplomatice a fost semnat sâmbătă de ambasadorul israelian în India, Ron Malka, cu omologul său din Bhutan, Vetsop Namgyel.Cele două țări au negociat în secret în ultimul an. Bhutan este o monarhie budhistă din zona Munţilor Himalaya, vecină cu India şi cu regiunea autonomă chineză Tibet. Regatul este izolat, evitând influenţele externe şi menținând relaţii diplomatice cu doar 53 de ţări, printre care Statele Unite, Marea Britanie, Franţa ori China nu sunt incluse.Ministrul israelian de Externe, Gabi Ashkenazi, a discutat prin telefon cu omologul său din Bhutan, Tandy Dorji."Vreau să mulţumesc Regatului Bhutan şi să salut decizia stabilirii relaţiilor diplomatice depline cu Israelul", a declarat Ashkenazi.